මෙලෙස ඊයේ දිනය තුළ වාර්තා වූ කොවිඩ් 19  ආසාදිතයින් සංඛ්‍යාව 578.ඔවුන් අතරින් 516 දෙනකු වාර්තා වන්නේ දිවයින අභ්‍යන්තරයෙන්.විදේශයන්හි සිට පැමිණි ශ්‍රි ලාංකිකයන් 51 සහ සංචාරකයින් එකොළහක් ද ඔවුන් අතරට අයත්.ඊයේ දිනය වනවිට කොවිඩ් -19 රෝගීන් සඳහා ප්‍රතිකාර කරනු ලබන රෝහල් 48 ක් තුල තොරතුරු වාර්තා වූයේ මෙලෙසින්.මෙම වෛද්‍ය මධ්‍යස්ථාන තුළ බරපතළ නොවන තත්ත්වයේ රෝගීන් 1665 ක් ප්‍රතිකාර ලබන බවයි සෞඛ්‍ය අංශ වාර්තා කරන්නේ.එමෙන්ම රජයේ රෝහල් තුළ ක්‍රියාත්මක වන දැඩි සත්කාර ඒකක 23ක ප්‍රතිකාර ලබන රෝගීන් සංඛ්‍යාව 1485.පෞද්ගලික අංශයේ දැඩි සත්කාර ඒකක 03ක් තුළ තවත් පුද්ගලයින් 134 දෙනෙකු ප්‍රතිකාර ලබනවා .මේ අනුව අද උදෑසන වන විට දිවයිනේ දැඩිසත්කාර ඒකක 26 ක් තුළ ප්‍රතිකාර ලබන සමස්ත රෝගීන් සංඛ්‍යාව1619.එම වාර්තාවේ වැඩිදුරටත් දැක්වුණේ දැඩි සත්කාර ඒකකවල ප්‍රතිකාර ලබන රෝගීන් ද ඇතුළුව අද උදෑසන වන විට කොවිඩ් -19 ප්‍රතිකාර මධ්‍යස්ථාන 48ක රෝගීන් 3284 ප්‍රතිකාර ලබන බවයි.ඒ අනුව මෙරටින් වාර්තා වන කොරෝනා ආසාදිතයින් සංඛ්‍යාව 98,050ක් ලෙස දැක්වෙන අතර තවදුරටත් රෝගීන් 3752 නෙකු රෝහල්ගතව ප්‍රතිකාර ලබනවා.